গুয়াতেমালার স্বাধীনতা ঘোষণা আইন
মধ্য আমেরিকার স্বাধীনতা ঘোষণা আইন () গুয়াতেমালা প্রদেশের প্রাদেশিক কাউন্সিল কর্তৃক প্রণীত বৈধ দলিল। গুয়াতেমালার স্বাধীনতা ঘোষণা আইন নামে পরিচিত এ দলিলে স্পেনীয় সাম্রাজ্য থেকে মধ্য আমেরিকার স্বাধীনতার দাবী উত্থাপন করা হয় ও অন্যান্য প্রদেশকে অংশগ্রহণের আমন্ত্রণ জানানো হয়। গুয়াতেমালা রাজতন্ত্রের কংগ্রেসে দূত প্রেরণ করে এ অঞ্চলের স্বাধীনতার রূপরেখা সম্পর্কে অবগত করা হয়েছিল। অতঃপর ১৫ সেপ্টেম্বর, ১৮২১ তারিখে এটি আইনে রূপান্তরিত হয়।
মধ্য আমেরিকা
মধ্য আমেরিকা ( "আমেরিকা সেন্ত্রাল" বা Centroamérica "সেন্ত্রোআমেরিকা") উত্তর আমেরিকা মহাদেশের দক্ষিণ প্রান্তে এবং দক্ষিণ আমেরিকা মহাদেশের ঠিক উত্তরে অবস্থিত একটি ভৌগোলিক অঞ্চল। আরও সঠিকভাবে অঞ্চলটি মেক্সিকো (উত্তর আমেরিকা) এবং কলম্বিয়ার (দক্ষিণ আমেরিকা) মধ্যবর্তী স্থানে অবস্থিত। অঞ্চলটি দুই আমেরিকা মহাদেশকে যুক্ত করেছে এবং একই সাথে আটলান্টিক মহাসাগর এবং প্রশান্ত মহাসাগরকে বিচ্ছিন্ন করেছে। এই দুটি মহাসাগর মধ্য আমেরিকার উপর দিয়ে প্রবাহিত পানামা খাল দ্বারা সংযুক্ত হয়েছে।